Poola ja Ungari kehtestasid hiljuti Ukraina viljale ja muudele toidukaupadele impordikeelu, sest need on hinnad Ida-Euroopa riikides alla löönud. Slovakkia teatas esmapäeval sarnasest otsusest. Politico juhib tähelepanu, et eriti Poola puhul on selline otsus silmatorkav, kuna Poola on mänginud Ukraina toetamises olulist rolli ning läbi Poola on Ukrainasse jõudnud palju lääne päritolu relvastust.
#000006
Slovakkia impordikeeld järgneb eelmise nädala teatele, mille kohaselt leiti Slovakkias Ukraina viljast lubatust rohkem pestitsiide. Slovakkia põllumajandusministri Samuel Vlcani sõnul tulenes Slovakkia otsuses otseselt Poola impordikeelu otsusest. Vlcan selgitas, et Ukraina viljal lubatakse jätkuvalt läbi Slovakkia kolmandatesse riikidesse jõuda ning ministri sõnul tuleks selle tarbeks luua ka üleeuroopaline mehhanism, vahendas Reuters.
#000007
Poolas on Ukraina viljasaadetised ärritanud Poola põllumehi, kuna Ukraina vili on piirkonnas hinnad alla toonud. Ukraina on üks maailma suurimaid vilja ja teiste teraviljade eksportijaid, kuid tavaliselt saadetakse need kaugetesse turgudesse nagu Egiptus ja Pakistan. Kuna Venemaa alustas 2022. aasta veebruaris Ukraina vastu täieulatuslikku sõjategevust ja Ukraina Musta mere sadamad blokeeriti, siis suunati Ukraina vili Euroopa Liitu läbi Ungari, Poola, Rumeenia ja Slovakkia.
#000008
Kuigi Ukrainaga piirnevad Euroopa Liidu riigid toetasid alguses Euroopa Liidu plaane tarnimaks Ukraina välja läbi majandusbloki, siis ei ole kogu vili tõrgeteta maailmaturule jõudnud, vaid on hoopis ülepakkumise tõttu piirkonnas vilja hinna alla toonud. Poola põllumeeste protestide tõttu pidi riigi põllumajandusminister Henryk Kowalczyk hiljuti ametist tagasi astuma.
#000009
Nii Poola kui ka Ungari keelud peaks kestma juuni lõpuni. Euroopa Komisjoni teatel ei tohi liikmesriigid selliseid ühepoolseid samme astuda, kuna kaubanduspoliitika on Euroopa Liidu ainupädevuses ja liikmesriikide ühepoolsed sammud pole vastuvõetavad. Komisjon kinnitas, et töötab täiendava abipaketi kallal, mis hinnasurvet põllumeestele leevendaks.
#000010
Kuigi Euroopa Liidu vabakaubanduslepped Ukrainaga ei luba liikmesriikidel viljaimpordile tariife kehtestada, siis on vilja tarneid võimalik tõkestada ka teisiti. Näiteks nii Ukrainaga piirnevad riigid kui ka Bulgaaria on suurendanud Ukraina vilja suhtes sanitaarkontrolle, et enda sõnul kodanike tervist kaitsta. Bulgaaria põllumajandusminister kinnitas samuti, et nad võivad kehtestada Ukraina viljale impordikeelu.
#000011
Euroopa Komisjon kritiseeris mitme riigi otsus kehtestada Ukraina viljale impordikeeld. "Me võtame arvesse kasvanud impordi mõju piiririikides ja me oleme neile riikidele tänulikud, et nad on aidanud meil Ukrainat toetada nende kaupade riigist välja vedamisel, sest nende sadamad on sõja tõttu blokeeritud. Teise abipaketi detaile meil veel ei ole," ütles Euroopa Komisjoni esindaja Miriam Garcia Ferrer.
#000012
Mõned teised Euroopa Liidu liikmesriigid on samas Ukraina vilja impordi suhtes väga toetavad. Näiteks Hispaania ja Madalmaad tarnivad suures koguses Ukraina vilja enda loomakasvatuste tarbeks.
#000013
Nii Poolas kui ka Slovakkias toimuvad sel sügisel parlamendivalimised. Bulgaarias on alates eelmisest aastast võimul ajutine valitsus, kuna sealsed erakonnad pole suutnud kokku leppida valitsuse moodustamises. Poola Õiguse ja Õigluse partei (PiS) jaoks on põllumehed samas ka oluline valijasegment ning 2019. aasta parlamendivalimised võideti suuresti maal elavate valijate najal.
#000014
Moldova otsustas piirata põllumajandusimporti Ukrainast
#000016
Poola tühistas Ukraina toidukaupade transiidikeelu
#000017
Ungari peatas lisaks viljale mee ja lihatoodete impordi Ukrainast
#000018
Ukraina politoloog ERR-ile: ühiskonna ootus vastupealetungile on liiga kõrge
#000020
Coolbet lõpetab koostöö Keila KK-ga
#000021
Kristi Klaas: rohereformid on majanduse konkurentsivõime üks alustala
#000023
Kuue kuu euribor kerkis 4,072 protsendini
#000025
Toots: idasuunalist pööret Keskerakonnas ei tule
#000027
Rahvusringhäälingu arendusosakond otsib oma meeskonda frontend arendajat
#000029
Sõja 575. päev: Kiiev teatas rünnakutest Vene staabile ja sõjalennuväljale
#000030
Päästeametnik läks pensionist ilmajäämise pärast kohtusse
#000031
September tõi erakondade toetusnumbritesse olulisi muutusi
#000032
400 miljoni leidmine: Reform võtaks vaesematelt, Eesti 200 ja sotsid rikkamatelt
#000033
Valimiskomisjoni juht tegi valimisseaduste muutmise paketi maatasa
#000035
Nabi kaotas maailmameistrile, aga jätkab võitlust MM-pronksi nimel
#000037
Reede on suvine, nädalavahetus algab vihmaga
#000038
Ornitoloog: praegu on hästi mitmekesine rändeaeg
#000040
Video: seminar Eesti teaduseetika hetkeseisust ja tulevikust
#000041
Daniel Levi andis välja uue loo "Honey"
#000044
Päästeametnik läks pensioni saamatajäämise pärast sotsiaalkindlustusameti vastu kohtusse
#000050
ÕS 2025 keskendub keele normimisele ja kirjeldamisele
#000051
Valitsus loodab kuue kuuga uue maksu leida
#000054
Vahemere migratsioonisurve ähvardab Euroopa tülli ajada
#000055